text: Tysk mindretal kan få borgmesterposten
  18 november 2013 kl. 11.45
  Det er aktuelt flere steder i det sønderjyske, hvor der allerede er 6 politikere i byrådene fra det tyske mindretal i Danmark. Men nu kan de måske komme helt ind på borgmesterkontoerne.
  Det er mindretalspartiet Slesvigsk Parti, der for første gang kan håbe på at få en borgmesterpost i Sønderborg, Aabenraa, Haderslev eller Tønder.
  Partiet har allerede seks byrådsmedlemmer i de fire kommuner, men efter valget i morgen, kan det blive til flere byrådsmedlemmer og endda borgmestertitler.
  På den anden side af grænsen har de allerede en borgmester fra det danske mindretal. I Flensborg har det danske mindretalsparti SSW, nemlig allerede overtaget borgmesterkontoret. I tre år har Simon Faber således været overborgmester i Flensborg.
  Men er de danske vælgere klar, til at få en borgmester fra det tyske mindretal?
  